Vallis Telina
Vallis Telina seu Vallis Tellina (alia nomina: Vallis Vulturena) (Italiane Valtellina et Germanice Veltlin) a vico Telio nomen suum invenit: Italica vallis ad Langobardiam septemtrionalem spectans, inter Raeticas et Orobias Alpes, est. Incolae Vallis Telinae Valtellinenses appellantur. Vallis Telina constat ex parte vallis fluminis Adduae (Adda) eiusque influentium. Longitudine vallis circiter 119 chiliometra et usque ad 66 chiliometra latitudine est. Altissimus vallis mons est Barnynia, qui altus est 4049 metra. Vallis Telina, Helvetica valli Pesclavii excepta, ad Provinciam Sundriensem pertinet. Nam Sundrium (Italiane Sondrio) urbs maxima vallis est.